ກຳລັງ ສຫລ ແລະ ຊາວເຄີດ ບຸກເຂົ້າໄປປ່ອຍ ຕົວປະກັນ ຢູ່ ອີຣັກ
ທະຫານ ອາເມຣິກັນນຶ່ງຄົນ ເສຍຊີວິດ ໃນການບຸກເຂົ້າໄປ ປ່ອຍຕົວປະກັນ ຮ່ວມກັບ ກຳລັງຊາວເຄີດ ຢູ່ໃນພາກເໜືອ ປະເທດອີຣັກ.
ການປະຕິບັດງານຮ່ວມຂອງສະຫະລັດແລະກຳລັງຊາວເຄີດໄດ້ ປ່ອຍໂຕປະກັນ 70 ຄົນ ທີ່ປະເຊີນໜ້າ ກັບການຖືກປະຫານຊີ ວິດໂດຍກຸ່ມຫົວຮຸນແຮງລັດອິສລາມແຕ່ໃນລະຫວ່າງການສູ້ລົບ ກັນຢ່າງນອງເລືອດ ຢູ່ໃນພາກເໜືອຂອງອີຣັກນັ້ນ ທະຫານອາ ເມຣິກັນຄົນນຶ່ງໄດ້ຮັບບາດເຈັບສາຫັດຊຶ່ງເປັນທະຫານອາເມຣິ ກັນຄົນທຳອິດທີ່ເສຍຊີວິດ ໃນການປະຕິບັດງານເປັນເວລານຶ່ງ ປີຕ້ານກຸ່ມລັດອິສລາມ ເຈົ້າໜ້າທີ່ກອງທັບ ທີ່ທຳນຽບຫ້າແຈກ່າວວ່າ ໂຕປະກັນທີ່ຖືກ ປ່ອຍໂດຍສະຫະລັດແລະກຳລັງຂອງຊາວເຄີດໄດ້ຖືກຄຸມຂັງ ຢູ່ຄຸກຂອງກຸ່ມລັດອິສລາມແຫ່ງນຶ່ງ ຖະແຫຼງການເວົ້າວ່າການ ບຸກໂຈມຕີດັ່ງກ່າວມີຂຶ້ນເພື່ອເປັນການສະໜອງຕອບຕໍ່ຂໍ້ມູນທີ່ໄດ້ຮັບທີ່ແຈ້ງວ່າ ໂຕປະກັນ ພວມປະເຊີນກັບການທີ່ຈະຖືກປະຫານຊີວິດ ຜູ້ສື່ຂ່າວຂອງວີໂອເອ ປະຈຳທຳນຽບຫ້າແຈ Carla Barbb ລາຍງານວ່າ ເຈົ້າໜ້າທີ່ປ້ອງ ກັນປະເທດອະວຸໂສທ່ານນຶ່ງ ກ່າວວ່າ ກຳລັງຂອງຊາວເຄີດ ແລະອາເມຣິກັນຫຼາຍສິບຄົນ ໄດ້ເຂົ້າຮ່ວມ ການປະຕິບັດງານ ປ່ອຍໂຕປະກັນຄັ້ງນີ້ ເຈົ້າໜ້າທີ່ໃຫ້ຂໍ້ສັງເກດວ່າ ກຳລັງ ສະຫະລັດ ເປັນຜູ້ໃຫ້ການສະໜັບສະໜຸນຕໍ່ການປະຕິບັດງານ ໂດຍປະສານງານກັບລັດ ຖະບານປະຈຳພູມີພາກຂອງຊາວເຄີດໃນອີຣັກ ແລະພວກເຂົາເຈົ້າກໍຍັງໄດ້ພົບເຫັນຂໍ້ມູນ ລັບທີ່ສຳຄັນກ່ຽວກັບກຸ່ມລັດອິສລາມ ທະຫານອາເມຣິກັນທີ່ເສຍຊີວິດໃນການປະຕິບັດງານເທື່ອນີ້ຍັງບໍ່ທັນມີການແຈ້ງໃຫ້ຊາບ ເທື່ອວ່າແມ່ນໃຜ ພວກນັກຂ່າວເວົ້າວ່າ ຜູ້ກ່ຽວໄດ້ຮັບບາດເຈັບ ໃນລະຫວ່າງການຍິງຕໍ່ສູ້ ກັນ ແລະໄດ້ຖືກນຳສົ່ງໄປຍັງບ່ອນທີ່ປອດໄພໃນອີຣັກແຕ່ກໍເສຍຊີວິດໃນເວລາບໍ່ດົນຕໍ່ມາ ຕົວປະກັນ 70 ຄົນທີ່ຊ່ອຍອອກມານັ້ນແມ່ນຮວມທັງ 20 ຄົນເປັນສະມາຊິກກຳລັງຮັກສາ ຄວາມປອດໄພອີຣັກ ຖະແຫຼງການຂອງສະຫະລັດແຈ້ງວ່າ ກຳລັງອີຣັກຈັບພວກນັກລົບ ລັດອິສລາມໄດ້ 5 ຄົນ ແລະພວກນັກເຄື່ອນໄຫວຂອງກຸ່ມລັດອິສລາມຈຳນວນນຶ່ງໄດ້ຖືກ ຂ້າຕາຍ ທ່ານ Peter Cook ໂຄສົກຂອງທຳນຽບຫ້າແຈກ່າວວ່າ ການປະຕິບັດງານດັ່ງກ່າວທີ່ເລີ້ມ ຂຶ້ນໃນຕອນເດິກຂອງຄືນວັນພຸດ ແມ່ນເປັນໄປໃນຮູບ ຂອງການຮ້ອງຂໍ ໂດຍລັດຖະບານ ພູມີພາກຂອງຊາວເຄີດ ທີ່ໄດ້ຮັບການສະໜັບສະໜຸນໂດຍກຳ ລັງພິເສດສະຫະລັດ ແລະ ກຳລັງ Peshmerga ຂອງຊາວເຄີດເພື່ອໄປປ່ອຍຕົວປະກັນຢູ່ທີ່ຄຸກຂອງກຸ່ມລັດອິສລາມ ແຫ່ງນຶ່ງໃກ້ເມືອງ Hawijah ຂອງອີຣັກ